kardosdrur/scandi-wiki huggingface dataset:
Crewe Alexandra F.C.

Crewe Alexandra Football Club er en engelsk fodboldklub fra byen Crewe. Klubben spiller i landets tredjebedste række, League One.

Eksterne henvisninger 

 

Fodboldklubber i England
Etableret i 1877
Crewe
Royal Antwerp FC

Royal Antwerp Football Club er en belgisk fodboldklub fra byen Antwerpen. Klubben spiller i den Belgiske .

Fodboldklubber i Belgien
Etableret i 1880
Antwerpen
Badminton World Federation

Badminton World Federation (BWF) er badmintonsportens internationale organisation, der er øverste myndighed for sporten. BWF har 165 medlemslande og støttes i øvrigt af IOC (Internationale Olympiske Komité) og de nationale olympiske komiteer. Nuværende præsident er Poul-Erik Høyer Larsen.

BWF's formål og struktur 
BWF's opgave er at arbejde for, udvikle, regulere og udbrede kendskabet til badminton i hele verden. BWF har til det formål en organisation bestående af:
 Rådet: 25 medlemmer med BWF's præsident i spidsen
 Ledelsen: 12 medlemmer med præsidenten, stedfortræderen og seks vicepræsidenter samt fire komitémedlemmer
 Komiteer: Arbejdsgrupper inden for fem områder:
 Administration
 Finans og planlægning
 Kommercielle interesser
 Udvikling
 Sporten
 Kommissioner: Specialistgrupper, der reviderer lovgivningen, udvikler procedurer og rådgiver komiteerne.

Under BWF findes fem kontinentale forbund, der har regionale forpligtelser svarende til BWF's globale forpligtelser.

Turneringer 
BWF organiserer en række verdensomspændende badmintonturneringer for både landshold og enkeltspillere (single og double). Det drejer sig om:
 VM i badminton for enkeltspillere (såvel en senior- som en juniorturnering)
 Badmintonturneringen ved de Olympiske Lege for enkeltspillere
 Thomas Cup for herrehold
 Uber Cup for kvindehold
 Sudirman Cup for mixed hold
 BWF Super Series, en ranglisteturnering for enkeltspillere

Historie 
Sporten har sit udspring i England i 1800-tallet, og her gik 14 klubber i 1893 sammen om at oprette Badminton Association. Denne organisation stod i de næste mange år for at fastlægge og udvikle spillet. Efterhånden som spillet blev mere udbredt, også uden for England, blev det klart, at Badminton Association ikke kunne blive ved med at have den styrende rolle, som det hidtil havde haft. Det var fra Badminton Association selv, at det konkrete forslag om en international organisation blev fremført, og 5. juli 1934 blev International Badminton Federation (IBF) stiftet med hovedsæde i Cheltenham i England.

Med til det stiftende møde, der blev afholdt i London, var repræsentanter for de nationale badmintonforbund i Canada, Danmark, England, Frankrig, Holland, Irland, New Zealand, Skotland og Wales. 

IBF skiftede navn til Badminton World Federation 24. september 2006. Siden 1. oktober 2005 har hovedsædet ligget i Kuala Lumpur, Malaysia.

Referencer

Eksterne henvisninger 
 Officiel hjemmeside

World Federation
Internationale sportsorganisationer
PhpBB

phpBB er en populær websiteforum-pakke skrevet i programmeringssproget PHP. Navnet phpBB er en forkortelse for PHP Bulletin Board. phpBB er fri software, tilgængeligt under GNU General Public Licensen. Derudover bruger phpBB SQL-databaseserver som f.eks. MySQL som indeholder alle informationer.

Eksterne henvisninger 
 phpBB website 

Fri software
Internetteknologi
Webudviklingssoftware
Vignettering

Vignettering er et begreb, som anvendes i forbindelse med fotografering og  optiske-produkter, som giver sig til kende ved reduktion af et billedes lysintensitet og farvegengivelse i periferien i forhold til billedes center.

Ordet vignet refererer til dekorative rammer i en bog og blev senere anvendt af portrætfotografer, som tog billeder der var klare i midten og bliver svagere  mod kanterne.

Ved fotografering er vignettering ofte en utilsigtet og uønsket effekt, som opstår ved forkerte indstillinger af et kamera eller dårlige objektiver.

Faktorer som forårsager vignettering

Vignettering fremstår ved fotografier som en fald i lysintensiteten ud mod billedkanten. Dette kan skyldes flere faktorer.

 Brug af for snæver modlysblænde. 
 Dårlig kvalitet af objektiv eller ukorrekt brændvidde på objektiv.
 Uheldig placering af lukker så de ydre områder belyses i kortere tid end de centrale.
 Fotografens uheldige placering af finger, taske m.m.

Fotografi
Modlysblænde

En modlysblændes er et stykke tilbehør til et kamera. Dens primære formål er at afskærme for skråt indfaldende (sol-)lys og derved  undgå generende reflekser. Blænden skal ikke ændre på det egentlige  billede. Desuden kan modlysblænden beskytte mod regndråber. 

Effekten af manglende modlysblænde ses som en eller flere reflekser af solen (eller andet kraftigt lys) i billedet, som ofte har form som kameræts sektkantede blænde. 

Modlysblænde placeres foran på objektivet enten skruet i filtergevindet eller med klemfatning. Formen er konisk oftest rund. Blænden laves af gummi, hård plastik eller metal. Den skal være matsort på indersiden.

Modlysblændens længde og diameter skal være tilpasset det brugte objektiv for at undgå vignettering, hvorfor en modlysblænde til et zoomobjektiv altid må være et kompromis.

Fotografi
Toiletter i Japan

Der findes to typer toiletter i Japan

. 

Den ældste type er et simpelt toilet, hvor man skal sidde på hug. 

Efter 2. verdenskrig blev de moderne vestlige typer af toiletter, som fx træk-og-slip toilet og pissoir, mere normale. 

Senere er der udviklet mere avancerede modeller med for eksempel varme i sædet, 'rumpe-skyl'-funktion og lufttørring med varm luft.

Galleri

Referencer 

Japan
Kultur i Japan
Dansk Arbejder Idrætsforbund

Dansk Arbejder Idrætsforbund, ofte omtalt under forkortelsen DAI, der blev stiftet stiftet i år 1929. Historisk blev forbundet stiftet som arbejdervenligt modsvar til DIF, som man mente var for borgerligt. DAI er i dag medlem af Danmarks Idrætsforbund (DIF).

DAI udbyder i dag forskellige muligheder for konkurrenceidræt på amatørniveau. Blandt de udbudte discipliner og aktiviteter er: fodbold, krolf, stavgang,tennis, karate, bowling, dart samt senioridræt, Idræt For Sindet og friluftsidræt. Den københavnske 7-mands fodboldturnering er blandt de mest populære rækker i DAI.

Den første egentlige arbejderidrætsklub i Danmark var Typografernes Sportsklub, der blev stiftet den 13. marts 1887 i Rømersgade 22 i København (hvor Arbejdermuseet nu har til huse). I 1926 blev Arbejdernes Boldspilunion stifet i Købehavn. Tidligt fulgte en række andre specialiserede forbund for de enkelte idrætsgrene fraset boldspil, blandt andet roning. Fra 1938 deltog Dansk Arbejder Idrætsforbund i de populære Fagenes Fest.

Se også 
 Arbejderidræt
 Arbejdernes Roklub, ARK, (senere Roklubben Ægir, Aalborg)

Referencer

Eksterne henvisninger 
 DAI's officielle hjemmeside

Arbejder Idrætsforbund
Arbejder Idrætsforbund
Etableret i 1929
Markgrevskab

Markgrevskab eller grænsemark var betegnelsen for nyerobrede områder i udkanten af Frankerriget og senere det Tysk-romerske rige, der tjente som rigets sikring mod nabostaterne. Markerne blev forsvaret og forvaltet af markgrever. På grund af markernes strategiske betydning udstyrede de tyske kejsere markgreverne med vidtrækkende fuldmagter. I tidens løb udviklede mange af markgrevskaberne sig til uafhængige hertugdømmer.

Eksempler på grænsemarker er Mark Brandenburg (grænsemarken mod østnordøst),  Markgrevskabet Meissen (mod øst, den senere Freistaat Sachsen, Ostmark (mod sydøst, det senere Østrig), Mark Verona (i Italien) og Spanske Mark (i Catalonien).

Europas historie
Ostmark

Ostmark har flere betydninger:

 Ostmark (valuta) eller Mark der DDR – DDR's valuta frem til 1990.
 Marcha Orientalis, som var den østlige del af Frankerriget
 Markgrevskabet Østrig – Østrig i perioden 976-1156 (markgrevskab i Hertugdømmet Bayern under Det tysk-romerske Rige)
 Østrig efter Anschluss: se Østrig under nationalsocialismen
 et grænseområde i det nuværende Sachsen, som blev udskilt fra det østlige Mark Brandenburg i år 965. Det eksisterede indtil 1100-tallet, da det blev delt op i Mark Lausitz og Mark Landsberg: se Sachsiske østmark
Marcha Orientalis

Marcha Orientalis (også Marchia Orientalis) er en betegnelse for en del af det østfrankiske rige, der blev etableret i 843. Området er den første politisk-geografiske afgrænsning af det der senere bliver til Østrig.

Den nordlige Avarermark og den sydligere mark Karantanien udgjorde oprindelig tilsammen en stødpude mod avarerne som grænsemarker, der skulle beskytte Karl den Stores rige mod en invasion. Områderne var etableret omkring år 800 øst for det i Frankerriget indlemmede Bayern. Traktaten i Verdun, der regulerede avefølgestriden efter Karl den Stores død, var årsagen til, at begge de to autonome marker blev optaget i det østfrankiske rige i 843. Området, som tidligere havde navnet Avarermarken, bærer fra 900-tallet navnet Marcha Orientalis. Det strakte sig fra Enns i vest til Morava og Leitha i øst og stod under den østfrankiske konge Ludvig II.

I 976 blev Leopold 1. af Babenberg-slægten forlenet med denne mark, og det bliver herefter Markgrevskabet Østrig. I 996 anvendes navnet Ostarrîchi i en officiel kundgørelse, og Marcha Orientalis mister herefter sin betydning.

Betegnelsen Ostarrîchi, som senere bliver til Österreich, kan have været en dagligdags form af Marcha Orientalis. Latin var ikke almindelig behersket af folk i middelalderen, og det var almindeligt, at latinske navne blev forvansket.

Østrigs historie

de:Marcha orientalis
es:Ostmark
fr:Ostmark
fy:Ostmark (gebiet)
nl:Ostmark (gebied)
pt:Ostmark
sv:Ostmark (territorium)
Lilian Brøgger

Lilian Brøgger (født 27. januar 1950 i Nordby på Fanø) er illustrator og uddannet på Kunsthåndværkerskolen fra 1965-1972. Hun debuterede i 1975 med en billedbog "Der hvor Linda bor". Som illustrator af børnebøger og især billedbøger har Lilian Brøgger været meget produktiv. Som illustrator har hun bredt sig over mange udtryksformer og har løbende forstået at variere sit udtryk. Hun er bosat på Christianshavn i København.

Udgivelser 
Udvalgte værker ud af ca. 200 bøger

 2004: Hr. Lykke : kaos og kærlighed i hr. Lykkes kitteludlejning – sammen med Hanne Kvist, Forum
 2006: Anton elsker Ymer, Politikens forlag 
 2007: De mindstes bibel, sammen med Synne Garff, Cato Thau-Jensen, Bibelselskabet
 2007: Ti grønne fingre, sammen med Mette Moestrup, Gyldendal
 2010: Goethes Den unge Werthers lidelser, sammen med Oscar K, Dansklærerforeningen
 2011: Hullet i himlen, sammen med Dorte Futtrup, Høst & Søn
 2013: Yana og Eliah, sammen med Martin Glaz Serup, Gyldendal
 2013: Den dag vi drømte om, sammen med Bjørn Arild Ersland, Cappelen Damm, Alvilda
 2014: Gorillaen der ville være en gorilla, sammen med Kim Fupz Aakeson, Gyldendal
 2014: Brødrene Zapata, sammen med Torgeir Rebolledo, Cappelen Damm
 2015: Hurra og velkommen, nye firkanter, sammen med Louis Jensen, Gyldendal
 2015: Det der er alt for mægtigt til at være i et brev, sammen med Tina Sekura Bestle, Gyldendal

Priser og Legater 
 1982: Børnebibliotekarernes Kulturpris
 1984: Kulturministeriets Illustratorpris
 1997: Dansk Forfatterforenings æreslegat
 1999: Danmarks Skolebibliotekarers børnebogspris (Lilian Brøgger og Designskolen Kolding)
 2000: Statens Kunstfonds tre-årige arbejdslegat
 2002: Den danske H.C. Andersen pris for Den fattige dreng fra Odense
 2005: Golden Apple, Illustrations Biennalen i Brattislava, Slovakiet
 2006: Grand Prix, Tallin Illustrations Triennial, Estland 
 2008: Forening for Boghaandværks Børnebogspris for De mindstes bibel
 2008: Gyldendals æres-rejselegat
 2009: Forening for Boghaandværks Ærespris for fremragende faglig indsats
 2010: Kulturministeriets Illustratorpris
 2012: Årets Bogdesignpris, Forening for Boghaandværk for grønlandsk myte: Hullet i himlen

Referencer

Eksterne henvisninger 

 

Illustratorer fra Danmark
Personer i Kraks Blå Bog
Modtagere af Børnebibliotekarernes Kulturpris
Usman Haque

Usman Haque er en britisk kunster og arkitekt, som har opnået stor opmærksomhed og anerkendelse med sine installationer og interaktive arkitektur, som tematiserer og synliggør ellers transparente hverdagslige og allestedsnærværende teknologier. På grund af sin baggrund i arkitekturen retter Haque også altid fokus mod det faktum, at arkitektur ikke længere er af statisk og uforanderlig natur, men er dynamisk og derfor mulig at indgå i en dialog med.

Blandt hans mest roste værker er Sky Ear, Reconfigurable House, Burble og Evoke.

Eksterne henvisninger 
Usman Haques officielle website

Tjek fødsels- og dødsår
Kunstnere fra Storbritannien
Arkitekter fra England
Evoke

Evoke er en interaktiv digital installation af den britiske kunster og arkitekt Usman Haque, som blev fremvist for første, og formentlig sidste gang, fra den 26. oktober til den 3. november i forbindelse med kunstfestivalen Illuminating York 2007, hvis tema var at lyse byens rum op i de mørke aftentimer.
Haque bidrog ved at projicere et virvar af skarpe neonfarver og psykedeliske mønstre op på facaden af byens vartegn York Minster, som er den største nordeuropæiske katedral opført i gotisk stil. Hvordan katedralen blev belyst afhang af publikums interaktion med installationen, som optog og responderede på omgivelsernes lydkilder i realtid. Jo højere lydniveau, des større en del af katedralens facade blev oplyst, og alt efter lydkildernes samlede og individuelle klang dannede installationen lysets mønstre og bevægelser. Sidstnævnte var dog kun til dels et udslag af publikums interaktion, eftersom en uafvigelig regel for lysets bevægelse var, at det altid strømmede fra facadens fod mod de øverste spir i en opadgående retning. På den måde stræbte Evoke, ligesom katedralens gotiske arkitektur, efter at rette publikums opmærksom mod himlen, og det der er større end individet. 

Værkets titel, som oversat til dansk betyder at fremmane eller vække til live, og dets udformning rejste dermed en række problematikker omkring mødet mellem religion på den ene side og vores samfunds tendens til teknofilt selvsving på den anden.

Eksterne henvisninger
Usman Haques officielle website 

Kunst
60-meterløb (atletik)

60-meter-løb er en atletikdisciplin, hvor man, som navnet antyder, løber 60 meter i en sprint. Det er en konkurrence om mesterskabet for indendørs mestre, som dog er mest domineret af udendørs 100-meter-løbere. Det er en sjælden distance udendørs, i det mindste for ældre atleter. I sin tid var denne begivenhed normalt på 60 yards i stedet for 60 meter.

60-meter-løb var en olympisk disciplin i 1900 og 1904.

Rekorder

Verdensrekorder

Danmarksrekorder

Henvisninger

Eksterne henvisninger 
Alletiders bedste: (alltime-athletics.com)
Mænd 
Damer 

Atletikdiscipliner
Sprint (løbesport)
Kristian Jessen

Kristian Jessen (født 1975 i Glostrup) er en dansk journalist og musiker.

Biografi 
Han tog sin uddannelse på Ringkøbing Gymnasium og RUC.

Han spiller bas og kontrabas i forskellige danske rock-, pop- og jazzbands.

Kristian Jessen har arbejdet på B.T., Ekstra Bladet og Magasinet FOKUS samt været freelance for adskillige danske aviser, magasiner samt TV 2 og DR. Desuden har han været journalist på Fagbladet 3F samt kommunikationsansvarlig i Greenpeace Nordic, Kommunikations- og marketingchef i Fairtrade Mærket (tidligere Max Havelaar) samt Head of Global Communications, Zebra A/S (Tiger-butikkerne).

Kristian Jessen blev hentet til at etablere den første kommunikationsafdeling i ALDIs 43 årige historie i 2019, da han tiltrådte som PR- og kommunikationschef i ALDI Danmark. Samarbejdet blev en stor succes, hvor kæden blandt andet på under et år steg næsten 40 pladser på en image-analyse foretaget af YouGov og Caliber. Kristian Jessen fratrådte stillingen i juni 2020.

Kristian Jessen har i en årrække drevet sit eget firma, Jessen Kommunikation , hvor han primært lavede dokumentarer til TV2, DR og Discovery.
I dag arbejder han på TV2 ØST, hvor han leverer længere indslag til nyhedsudsendelserne.

Han har siddet i bestyrelsen for Foreningen af Arbejdsmarkedsjournalister (FAJ), og ved siden af jobbet som journalist og musiker er Kristian Jessen også censor på Danmarks Medie- og Journalisthøjskole].

Priser 
Kristian Jessen har modtaget fem journalistpriser, og har desuden været nomineret til adskillige priser i både ind- og udland.

Han modtog i 2006 Kristian Dahls Mindelegat – også kaldet Den lille Cavlingpris.

I 2009 modtog han Danske Specialmediers fornemste pris Anders Bording-prisen for afsløringen af kviksølvskandalen i Grindsted for Fagbladet 3F.
Udover journalistprisen modtog han også Anders Bording-prisen for årets digitale medie for samme afsløring.

For samme produktion vandt han i 2009 også FUJ-prisen (Foreningen for Undersøgende Journalistik).

Kristian Jessen vandt igen FUJ- Metodeprisen i 2018 for TV2-serien, Drabet Uden Lig . Senere udgav han bogen af samme navn.

 I foråret 2019 stod han bag DR dokumentar-serien Psykiatriens Dilemma.
 I 2020 var han faktaredaktør på DR-serien Maden Flytter Ind.

Kristian Jessen har desuden været indstillet og nomineret til Cavlingprisen samt Anders Bording-prisen adskillige gange. Og som den eneste dansker har han været nomineret til den prestigefyldte amerikanske Philip Meyer Award.

Kilder og henvisninger 

Bassister fra Danmark
Journalister fra Danmark
Personer fra Glostrup
Journalister ved BT
Modtagere af Kristian Dahls Mindelegat
60 meter hækkeløb

60 meter hækkeløb er, som navnet antyder, en hækkeløbs-distance på 60 meter, men findes normalt kun ved indendørs konkurencer.

Verdensrekorder 

Atletikdiscipliner
Hækkeløb (løbesport)
Sund i syd

Sund i Syd er et sundhedsmagasin, som udkommer seks gange om året og henvender sig til borgerne i Region Syddanmark.

Det første Sund i Syd-magasin udkom den 25. august 2007.

Tidsskrifter fra Danmark
Ernst Meyer (lærer)

Ernst August Meyer (5. juni 1926 i Gelting – 8. marts 2008 i
Flensborg-Engelsby) var dansk skoleleder i Medelby i Sydslesvig i 37 år, landsformand for Sydslesvigsk Forening og næstformand for SSW.

Ernst Meyer var af tysk æt og opvækst. Som 14-årig kom han på det tyske lærerseminarium i Lunden i Ditmarsken; i 1943 indkaldtes han til arbejdstjeneste, og i 1944 blev han som soldat sendt til østfronten.

Først efter 2. verdenskrigs ophør blev Ernst Meyer bevidst om, at Sydslesvig er gammelt dansk land. Han lærte sig nu dansk, og han fik ansættelse ved det danske skolevæsen i Sydslesvig, hvor der var lærermangel. For at forbedre sin uddannelse og sine sprogkundskaber tog han først på Uldum Højskole og derefter på Jelling Seminarium. Tilbage i Sydslesvig i 1952 blev han leder af Medelby Danske Skole (1952–1989).

I årene 1965–1977 var Ernst Meyer landsformand for Sydslesvigsk Forening, som er landsdelens kulturelle forening. Han har desuden været næstformand i det politiske parti SSW (Sydslesvigsk Vælgerforening) og har siddet i amtsrådet i 30 år og været med i tilsynsrådet for Flensborg Avis.

På sine gamle dage var Ernst Meyer aktiv omkring indretningen af Christian Lassens Mindemuseum i Jardelund, og han var formand for Christian Lassens Mindefond indtil sin død i marts 2008.

Kilde 
 Nekrolog og dødsannonce i Flensborg Avis, 10. marts 2008.

Skolefolk fra Danmark
Danske sydslesvigere
I Danmark er jeg født (album)

I Danmark er jeg født er et dansk rap-album lavet af den afdøde sangerinde Natasja Saad. Efter hendes død fik albummet stor opmærksomhed og solgte 30.000 eksemplarer på seks uger, og i 2008 var nummeret Fi er min et hit i radioen. Albummet er lavet med inspiration fra H.C. Andersens gamle vise Danmark, mit Fædreland.

"Gi' Mig Danmark Tilbage" bruger dele af instrumentalnummeret "Wipe Out", som The Surfaris udgav i 1963.

Spor 

 Tjalala er et skjult nummer, der kommer efter I Danmark Er Jeg Født.

Referencer 

Album fra 2007
Natasja-album
Album udgivet posthumt
Bemandede rumflyvninger i 1960'erne

Denne liste er en detaljeret liste under hovedlisten bemandede rumflyvninger.

Dette er en detaljeret liste over bemandede rumflyvninger mellem 1961 og 1969. I denne liste indgår de sovjetiske Vostok- og Voskhodprogrammer og starten af Sojuz-programmet. Den indeholder også de amerikanske Mercury- og Geminiprogrammer samt de første måneflyvninger i Apollo-programmet.

Denne liste inkluderer bemandede rumflyvninger, der har nået en højde på over 100 km (FAI’s definition af rumflyvning) eller blev opsendt med dette formål, men fejlede inden den nåede det. USA har en anden definition af rumflyvning – de forlanger kun 50 miles – ca. 80 km. I 1960'erne fløj det amerikanske X-15 raketfly over 80 kilometer 13 gange, men kun 2 af disse var over 100 km. Det er kun disse to der er inkluderet her.

 Rød indikerer dødsfald.
 Grøn indikerer suborbitale flyvninger og flyvninger hvor det ikke lykkedes at komme op i kredsløb.
 Grå indikerer flyvninger til Månen.

Rumfartslister
Induktionsproblemet

Induktionsproblemet er det filosofiske spørgsmål om, hvorvidt induktion fører til  viden i den klassisk-filosofiske forstand.

Induktionsproblemet blev fremsagt af empiristen David Hume i værket A Treatise of Human Nature.
Hume, der tog afstand fra en a priori erkendelsesform om verden, beskrev problemet ved at påpege, at man fx baserer forudsigelsen af fremtiden på fortidens erfaringer.
Dette blev yderligere problematiseret af hans påpegelse af, at vi ikke kan finde nogen egentlig forbindelse imellem hændelser, der garanterer sikkerhed i vores forudsigelser.

Hume mente endvidere, at der kunne fældes to slags domme: Analytiske domme og syntetiske domme. Dette kaldes også for Humes gaffel, da de analytiske domme via fornuften har muligheden for at fælde en nødvendig sand/falsk dom, men ikke kan gøre det om verden. Samtidig kan de syntetiske domme udtale sig om verden, men ikke med nødvendig sandhed.

Da vores erkendelse af verden beror på vores sanser, så kan vi altså ikke sige noget nødvendigt sandt om verden.
Blot fordi vi alle dage i vores liv har set solen stå op, så kan dette ikke gives som garanti for, at den også vil gøre det i morgen.
Således endte Hume i sit hovedværk i skepticisme og bidrog stærkt til den opfattelse, at vi ikke kan vide noget med sikkerhed (kun med sandsynlighed).

Immanuel Kant mente dog at løse dette problem med sine syntetiske a priori domme.

Erkendelsesteori
Analytiske domme

Analytiske domme er betegnelser der bruges i den erkendelsesteoretiske filosofi. 

Analytiske domme er udsagn, der udsiger et prædikat om P, hvor selve prædikatet er indeholdt i P. Fx Alle ungkarle er ugifte. Det ligger i begrebet ungkarl, at han er ugift. Analytiske domme er derfor nødvendigt sande/falske; men de har ingen mulighed for at udtale sig om verden. Analytiske domme er altid a priori, så de tilhører fornuften. Hume mente, at bl.a. matematikken tilhørte de analytiske domme.

Analytiske domme står i modsætning til syntetiske domme. I de analytiske domme er prædikatet indeholdt i subjektet (prædikatet B har skjult sig i begrebet A). Men i de syntetiske domme står prædikatet udenfor begrebet (prædikatet B står udenfor begrebet A) hvorimod der dog alligevel er en forbindelse imellem dem. Netop på grund af, at prædikatet er indeholdt i begrebet, vil man kunne fastlægge sandhedsværdien af en analytisk dom gennem analyse af begrebet (deraf navnet). Ved en syntetisk dom kan man derimod ikke afgøre sandhedsværdien ved en analyse af de begreber, som indgår i dommen (da prædikaterne netop ikke er indeholdt i begreberne). Også af denne grund kan man kalde de analytiske domme for klarifikationsdomme, og de syntetiske for ekspansionsdomme.

Oprindelse
Begrebet blev opfundet af filosoffen David Hume i "A Treatise of Human Nature"

Se også
Immanuel Kant

Filosofi
Syntetiske domme

Syntetiske domme er inden for filosofien argumenter, der modsat analytiske domme ikke er sande blot som følge af deres ordlyd. Det er dog omstridt, hvorvidt syntetiske domme kun kan vurderes a posteriori eller disse også kan være a priori. I følge de logiske positivister kunne syntetiske domme kun vurderes a posteriori, men heri var de uenige med blandt andre Immanuel Kant.

Begrebet blev opfundet af filosoffen David Hume i "A Treatise of Human Nature"

Syntetiske domme er udsagn, hvor prædikatet om P ikke er indeholdt i begrebet om P. Fx Alle svaner er hvide. Det ligger ikke i begrebet om en svane, at den er hvid. Man har eksempelvis opdaget sorte svaner i Australien. (Obs. Dette eksempel er hentet fra Karl Popper).

Filosofi